ฌอร์ฌ ราแย

ฌอร์ฌ อ็องตวน ปง ราแย (, 22 ธันวาคม 1839 – 14 มิถุนายน 1906) เป็นนักดาราศาสตร์ชาวฝรั่งเศส เขามีชื่อเสียงจากการค้นพบดาวฤกษ์ที่มีสเปกตรัมแตกต่างจากดาวฤกษ์ทั่วไป ร่วมกับชาร์ล วอลฟ์ และได้รับการตั้งชื่อดาวประเภทนั้นร่วมกัน เรียกว่า ดาววอลฟ์–ราแย

 ชีวประวัติ 
ราแยเกิดเมื่อวันที่ 22 ธันวาคม พ.ศ. 2382 ในเมืองบอร์โด ในครอบครัวชนชั้นกลางของฝรั่งเศส เขาได้เข้าเรียนระดับมหาวิทยาลัยที่เอกอลนอร์มาลซูว์แปรีเยอร์ในปี 1859 และได้รับปริญญาตรีสาขาฟิสิกส์ในอีก 3 ปีต่อมา หลังจากหนึ่งปีของการสอนที่เมืองออร์เลอ็อง ในปี 1863 เขาได้ทำงานในแผนกการพยากรณ์อากาศที่ถูกสร้างขึ้นใหม่ที่หอดูดาวปารีส

ราแยยังมีความสนใจในประวัติศาสตร์ดาราศาสตร์และยังได้เหลืองานวิจัยเกี่ยวกับประวัติศาสตร์ของนาฬิกาแดดของกรีกและการถ่ายภาพทางดาราศาสตร์ไว้ด้วย 

เขาเสียชีวิตด้วยโรคปอดเมื่อวันที่ 14 มิถุนายน 1906

 อ้างอิง 

หมวดหมู่:บุคคลที่เสียชีวิตในปี พ.ศ. 2449
หมวดหมู่:บุคคลที่เกิดในปี พ.ศ. 2382
หมวดหมู่:บุคคลจากบอร์โด
หมวดหมู่:นักดาราศาสตร์ชาวฝรั่งเศส